17. ročník medzinárodného festivalu Noc literatúry naplní ulice v Bratislave aj v ďalších sedemnástich slovenských mestách 
[image: ][image: Untitled-13][image: pruhy_cervene]
Bratislava, 12. 5. 2025
ČESKÉ CENTRUM BRATISLAVA
Prepoštská 6, P.O. Box 348, 814 99 Bratislava
T: +421 254 418 215
E: info@ceskecentrum.sk; www.ceskecentrum.sk

Účasť na sedemnástom ročníku Noci literatúry prisľúbili Lucia Hurajová, Zuzana Fialová, Anežka Petrová, Annamária Janeková, Robert Roth, Juraj Hrčka, Ivan Šándor a mnohí ďalší. Čítať sa bude v stredu 21. mája od 18.00 h na ôsmich miestach v bratislavskom Novom Meste a v ďalších 17 mestách Slovenska zo slovenských prekladov súčasných európskych autoriek a  autorov.

Ide o sériu čítaní úryvkov zo slovenských prekladov kníh súčasných európskych autoriek a autorov v podaní známych slovenských herečiek a hercov – vždy v polhodinových intervaloch. Návštevníci budú 15 minút počúvať čítanie a 15 minút budú mať čas na presun na ďalšie miesto. Poradie, v akom miesta navštívia, si každý zvolí sám.

„Medzinárodný festival Noc literatúry sa okrem Slovenska a Česka tento rok koná takisto v New Yorku, Hong Kongu, Tel Avive,  Káhire, Paríži,  Bulharsku, Maďarsku a  Mníchove. V Česku a na Slovensku je festival najrozsiahlejší, prebieha nie len v hlavných mestách, ale aj v regiónoch oboch krajín,“ hovorí Monika Koblerová, riaditeľka Českého centra v Bratislave. 

Práve České centrum v Bratislave v spolupráci s kultúrnymi inštitútmi siete EUNIC, veľvyslanectvami a Zastúpením Európskej komisie na Slovensku projekt organizuje.

Tento rok boli do Noci literatúry vybraté úryvky z aktuálnych slovenských prekladov autoriek a autorov  týchto európskych krajín: Portugalska, Írska,  Švajčiarska, Francúzska, Poľska, Maďarska, Rakúska, Španielska, Talianska, Holandska, Nemecka a Ukrajiny. Slovensko bude reprezentovať vlaňajší víťaz Anasoft litery – kniha Ivany Gibovej Babička. Český úryvok z debutu Kristiny Hamplovej Lover/Fighter má nomináciu na českú prestížnu literárnu cenu Magnesia Litera. Na Noci literatúry sa aj tento rok predstavia aj dve ukážky belgickej literatúry – flámskej a valónskej. 

[bookmark: _Hlk131074359][bookmark: _Hlk131074315]Zastupujúci vedúceho Zastúpenia Európskej komisie na Slovensku Radim Dvořák vyzdvihuje európsku spoluprácu kultúrneho projektu: „Noc literatúry prináša slovenským čitateľom výnimočné diela súčasnej európskej literatúry v kvalitných slovenských prekladoch. Ponúka nám priestor spomaliť a vnímať rozmanité príbehy európskych autorov a autoriek. Práve rozmanitosť kultúr a jazykov je jednou zo silných stránok Európy – spája nás a zároveň nám rozširuje obzory. Počas Noci literatúry ožívajú európske príbehy v podaní profesionálnych slovenských hercov a my sme hrdí, že môžeme byť súčasťou tohto jedinečného podujatia.“

Čítať sa bude v zaujímavých priestoroch v okolí Trnavského Mýta v mestskej časti Bratislava-Nové Mesto. Na každom z miest tento rok odznejú dva úryvky naraz v podaní dvojice interpretov. „Prvýkrát zavedieme návštevníkov Noci literatúry za hranice Starého Mesta. Tržnica na Trnavskom Mýte a jej blízke okolie sú celkom iste novým centrom a my tam chceme byť. Verím, že si spoločne s literatúrou užijeme aj architektúru Ivana Matušíka a pestrosť všetkých vybraných miest,“ približuje priebeh podujatia projektová vedúca Noci literatúry na Slovensku Petra Darovcová z Českého centra Bratislava. 

Noc literatúry pomáha čitateľom zorientovať sa v bohatej ponuke aktuálnych slovenských prekladov európskych autoriek a autorov. Počas podujatia bude otvorené mobilné kníhkupectvo Artforum v priestoroch Tržnice na Trnavskom Mýte, kde bude možné po bezprostrednom zážitku z čítania zakúpiť dostupné tituly spoločne s dizajnovým tričkom pripraveným k aktuálnemu ročníku Noci literatúry.

V stredu 21. mája sa začne na všetkých ôsmich miestach v Novom Meste o 18.00 hodine. Presný program s informáciami, čo sa bude čítať, kde a kto bude čítať si nájdete na webovej stránke Českého centra – www.ceskecentrum.sk, na  FB Noc literatúry.

Noci literatúry prebehne v ten istý večer aj v ďalších sedemnástich slovenských mestách – Žilina, Banská Štiavnica, Dolný Kubín, Levice, Levoča, Poprad, Považská Bystrica,  Piešťany, Nové Zámky,  Nitra,  Modra, Humenné, Košice, Martin, Liptovský Mikuláš. Prvýkrát sa uskutoční aj v Topoľčanoch a Prievidzi. V každom z uvedených miest zaznejú rovnaké ukážky na netradičných, s literatúrou bežne nespájaných miestach v podaní herečiek a hercov.

[bookmark: _GoBack]Hlavní organizátori projektu: České centrum Bratislava, Zastúpenie Európskej komisie na Slovensku, združenie EUNIC klaster Bratislava 
Spoluorganizátori: Belgické veľvyslanectvo – flámske zastúpenie, Valónsko – Brusel International, Francúzsky inštitút na Slovensku,  Goetheho inštitút Bratislava, Inštitút Liszta – Maďarské kultúrne centrum Bratislava, Poľský inštitút, Rakúske kultúrne fórum, Veľvyslanectvo Holandského kráľovstva, Veľvyslanectvo Írska,  Veľvyslanectvo Portugalskej republiky, Veľvyslanectvo Španielskeho kráľovstva, Švajčiarska ambasáda, Taliansky kultúrny inštitút, Anasoft litera
Partneri podujatia: Peterka Partners, Bratislava-Nové Mesto, Stredisko kultúry Bratislava-Nové Mesto, Tržnica na Trnavskom Mýte, Vlna na Predaj, Kruh remeselná pekáreň, Cestovateľská kaviareň Dobrodruh
Mediálni partneri: Rozum, SME Magazín o knihách, Rádio Devín, Citylife, plan.art
Podpora: Artforum Bratislava
Donátor: Plzeňský Prazdroj

tel.:  +421 903 267 027, 02/544 18 215 www.ceskecentrum.sk 

